Anteriormente...
Son Marlo Burns, a directora de operacións.
Ten unha filla.
Igual queres ver isto.
Quen lisca e deixa todos os cartos atrás?
Pois parece que Marlo Burns.
Paguei por unha transacción sen interrupcións,
e foi de todo menos iso.
Os chips estarán listos para instalar nos mísiles
cando chegues alí.
E encargarémonos dos amigos de Swan.
Entón que pasou?
Roubaron un camión de New Age cos 650 mísiles.
- Esas serán as peores novas. - Si, ho!
Tony Swan está vivo.
Pero se me chamas corrupto,
dareiche esa malleira que che debo.
Pelexarei cando ti queiras.
- Abaixo! - Disparade.
Fala, xa.
Non sei quen é.
Quen vos chamou?
Un tal Swan.
Pero se Swan está aí,
fareille o mesmo.
Collereino polo pescozo e arrincareille a verdade.
Que credes que usaron? HMX?
Unha explosión así?
Podería ser CL-20.
Si, pero o HMX conséguese máis facilmente.
Certo, pero o CL-20 é máis potente.
Tanto ten o que usaron. Eu quero saber quen o usou.
Son o único que o vai dicir?
Swan contratou o tipo. Era Swan quen lle ía pagar.
Swan fixo que saíse voando polo aire.
Non podemos dicir o seu nome? É Beetlejuice ou que?
Non vou asumir que Swan é corrupto. Na investigación, as suposicións matan.
E tamén a munición militar.
Ola, Russo.
Os de explosivos atoparon restos do detonador dun artefacto improvisado.
Eran profesionais
ou os que buscamos adestraron para isto.
Adestramento militar?
Pode ser. Non o sabemos.
Claro. O que si sabemos é que querían matarvos no cemiterio
e acabar cos asasinos aquí. Sen cabos soltos.
- Corpos? - O do tirador.
O amigo Swan non estaba.
Vaia sorpresa.
Si?
Onde?
Ben, envíame o enderezo.
Atoparon o coche de Marlo Burns en Cortland, Manhattan.
Imos cara a alí. Ti vés?
Non, necesito falar con alguén.
Intentade non deixar cadáveres desta vez.
É coma o detective enfadado da película.
Cal?
Todas.
Ben.
Vaiamos buscar a muller que nos quixo matar.
Aquí non hai nada, xefe.
Si, parece que o abandonou e que liscou.
Pode ser. Pero se fose ela, iría ao baño e comería algo.
Colleu bebida e comida e mercou un móbil con efectivo.
Deixoume o cambio.
Tiña présa. Non tiña tempo para o cambio.
Se queres ver mellor, podes arrimarte.
Ela non é das que se arriman.
Podes ampliar?
Podo, pero perderanse os detalles.
Os detalles importan.
Ten unha Nintendo Switch.
Se soubésemos o gamertag, poderiamos rastrexar a IP
e teriamos a localización.
Onde atopamos o gamertag?
Volvendo á casa de Marlo.
Ten que haber outro aparello, igual unha tele?
Díxenche que es lista?
Non demasiado.
Vas cambiar o traxe?
Necesito un equipo novo.
Polo na débeda pública?
E igual cá débeda pública, tampouco a tes que pagar.
Levo isto.
E unha Clark.
BAÑO PÚBLICO
Ola, un-dous.
Ola, axente.
Aquí un-dous.
É o meu coche. Hai algún problema?
Nada que o leve á pena de morte.
No territorio de Pensilvania non se poden ter obxectos
no espello.
Foi a empresa de alugueiro,
e como non son de aquí,
non sei as regulacións de tráfico.
Pero xa o quito agora mesmo.
Feito.
Entón,
sería tan amable de non poñerme a multa?
Só será unha advertencia.
Non sabe como o agradezo...
Non dixo que nada de multa?
As advertencias hai que rexistralas, señor.
Se me deixa o permiso de conducir,
revísoo e remato axiña.
Claro.
Ben. Volverei agora, doutor.
Ola, son Hicks, 55R41.
Por favor, revisa o permiso de conducir de Colorado
C-1-7-0-5-7-7-1-0-5
de Manuel Elzogby.
Recibido, 55R41. Espere.
Ben, doutor, poderá marchar axiña...
55R41, temos unha alerta sobre o doutor Elzogby.
Roubáronlle e asasinárono en Colorado.
Teña coidado. Enviamos reforzos.
Bomba atómica, Xoga na selva, Visita...
Non sei como xogan con isto.
Traballei para un deseñador de xogos. Era unha empresa multimillonaria.
Estás de chiste.
Gustaríache o de disparar en primeira persoa.
Xa disparo en primeira persoa.
Estou facendo pizza, por se alguén quere.
O nome de Jane é PlainJane777.
Xoga en varias plataformas.
Entrarei na miña conta ata que ela se conecte.
Vou necesitar alimento. O'D,
mira que cereais ten Marlo na cociña.
Puffs, Pops ou Pebbles. Nesa orde.
Isto vai levar un tempo.
Teño que esperar a que Jane xogue.
Mentres tanto, eu vou durmir un pouco.
Atacáronnos moteiros,
disparáronnos e case nos fan voar.
Para dicilo suavemente,
teño tensión acumulada.
Sei que tes a norma de "durmir cando poidas", pero...
Non é unha norma estrita.
Guy. É un pouco tarde para visitas. Vai todo ben?
Podo pasar?
Claro, pasa.
Ía poñer o partido. Queres beber algo?
Teño cervexa suave e tamén da boa.
Non, estou ben.
Deixeiche moitas mensaxes.
Que carallo pasou no cemiterio?
Din que uns tiradores intentaron matar a muller de Franz,
entón entendo que ela tamén estaba no medio?
Sabes que non.
Perdoa, que?
Sabes tan ben coma min que a muller
de Franz só está chea de pena.
Ti contaches que Reacher estaba en Boston.
Sei que traballas para New Age.
- Faime un favor. - Que?
Mira para os teus zapatos, si?
- Non me enganes. - Onde
carallo cres que estás?
Estás na miña casa.
Onde criei os meus fillos
e vivín con Connie, en paz estea.
Onde ceaches cando eras novo, non tiñas experiencia,
e non sabías por que lado saían as balas.
Vés á miña casa e fálasme así?
Só dúas persoas sabían o de Boston.
Ti e eu.
E eu non os traizoei. Entón quen foi?
Estou usando a intelixencia, vale?
Que carallo queres dicir?
O xefe de seguridade de New Age, ese...
- Langston. - Iso é.
Veu falar comigo cando comezaches a investigar o asasinato de Franz.
Pagou unha chea de cartos,
e só quería saber o que ti descubrías,
cara a onde ía a investigación, novidades.
- Novidades? - Si.
Despois do que pasou nesta cidade?
Despois do 11S?
Es do NYPD e axudas a terroristas?
- Ei, coidadiño co que... - O carallo!
Manchas o nome da mellor policía do mundo!
Cospes na tumba dos que morreron ese día
salvando vidas.
Quen es ti para falarme dese día?
Perdín máis amigos ese día
dos que ti terás na túa maldita vida!
O que fan non o van facer aquí, vale?
Será alá. En China, en Oriente Medio, en Rusia,
co IRA, eu que raios sei.
Non ten nada que ver comigo, contigo ou co país.
É un home de negocios. Aproveitou a oportunidade.
Son policías corruptos. Son mala xente.
Non me digas.
Coñecín tipos coma el e ti tamén.
E teu pai tamén os coñeceu.
Se ofrecen algo, non é unha suxestión
nin unha petición.
É unha orde.
Logo claro que collín os malditos cartos
e non me pasou nada.
Iso é o que me importa.
E se te equivocas?
E se espertas nuns meses
e choven partes de avións nos Ánxeles, Chicago ou Nova York outra vez?
Que vas facer cando descubras que che mentiron?
E non fales de meu pai.
Por que?
Coñecíao ben. Penso seguido nel,
no bo home que era.
E bo policía. E como agora ese home está baixo terra.
Eu non quero acabar así, e ti tampouco deberías.
A min pagáronme, tamén che pagarán a ti. Colle os putos cartos.
Non coñecías a meu pai. E vexo que a min tampouco.
Mira cantos quilos chegan.
Imos pechar ben o caso.
Penso que non, comandante.
Descansen.
Necesito falar, Reacher.
Sobre a operación.
O que me teña que dicir
sobre o caso, Dixon pode escoitalo.
Leva no caso desde o principio.
Coñéceo mellor ca ninguén.
Moi ben.
Respéctote e non vou andar con voltas.
Van ascender o coronel.
Irá para Corea do Sur,
preto da zona desmilitarizada.
Anunciarano nas próximas semanas.
E as malas novas, Hortense?
O coronel leva 20 anos esperando por isto.
Non sacaremos á luz unha operación de drogas
da que el non se decatou.
Non quedaría ben.
E sería unha mancha na súa impecable carreira militar.
Entón, pecharemos inmediatamente a operación Papaventos no Ceo.
Vaia parvada.
Que a amizade non te confunda.
Non somos amigos.
Temos confianza.
E con respecto a esa confianza,
isto é unha parvada.
Comandante Reacher,
poñerás isto no teu informe:
cinco delitos menores por drogas.
Sen cargos por tráfico, conspiración ou mal uso de recursos militares.
Un irá ao cárcere,
catro en liberdade condicional, todos recibirán baixas con honores. Punto.
Entendes as ordes?
Si, señor.
Reacher.
En que estabas a pensar?
En nada.
Só...
que o último caso no que traballamos
acabou na merda.
Preocúpache como acabará este?
Só unha parte.
Que parte?
Swan.
Axudáchesme moito.
A todos nós. Adestráchesnos.
Entón...
Cando sexa, fareino eu.
Matarei a Swan.
Teño o enderezo.
En serio?
- O virtual ou o real? - Os dous.
Cando empezou a xogar...
Xoga mal, por certo.
Os meus puideron localizala.
Está a unha hora de aquí.
Vístase, xefe.
Debería usar o informal "tu".
Grazas.
Jane ten fame?
Xa fixeches abondo.
Estou moi avergoñada por vir
- deste xeito. - Non te desculpes.
Non é culpa túa, Marlo.
Lembro cando deixei a Thomas. Non é sinxelo.
Por que se activan os aspersores en inverno?
Vou ter que despedir o encargado.
Volvo agora.
Caladiño.
Dous metros, 135 kg e tes que pegarlle a unha muller para sentirte home?
Es patético.
Marlo díxoche que fuxía dun exmozo?
Mentiuche.
Por que o ía facer?
Boa pregunta.
Por que non llo preguntas?
E por que che teño que facer caso?
Porque unha compañeira xoga en liña
con Jane para mantela ocupada.
Se non traes a Marlo, irei eu por ela.
Pero haberá moitos berros e barullo,
e non quero traumatizar a súa filla.
Non o farei.
O'Donnell, navalla.
Silenciador caseiro. Chama a Marlo ou dispároche na perna.
Se berras, dispároche na cabeza.
Vale.
Marlo? Podes vir un momento?
Volve sentar.
Non pode ser que o creses. É un plástico moi fino.
Ola, Marlo. Que tal?
Non manquedes a miña filla.
Non temos por que meter a Jane nisto. Veña, senta.
Por que nos enviaches á emboscada?
Non sei nada dunha emboscada.
- Perdoa, que raios...? - Cala, Chad.
Déchesme un enderezo
onde case nos matan uns matóns.
Entón, ou es parva,
ou nos metiches na boca do lobo.
Cando acabamos con eles,
liscaches e utilizaches a Chad.
- Podo...? - Cala, Chad.
Xuro que non sabía quen nin que había no enderezo que vos dei.
O xefe de seguridade asustouse
cando fixestes preguntas.
Díxome que vos dese o enderezo.
Agora Langston está ó mando e non Tony Swan?
Non. El intenta parar todo isto.
Se coñecésedes a Swan, saberiades
que nunca se metería en algo así.
Algúns sabémolo.
Eu contratei a Swan.
Metino no equipo de Langston.
Por que?
Porque o equipo de seguridade era incestuoso.
Eran policías do mesmo distrito.
Confiaches en Swan?
E quero pensar que el en min.
Por iso veu a xunto de min
cando atopou algo en...
Little Wing.
Como sabedes iso?
Sabemos o dos mísiles, o do senador Lavoy...
Todo excepto como encaixas ti nisto.
Eu non encaixaba ata que Swan veu a xunto de min.
Nos chips metíase o software
de Little Wing e marcábanse como defectuosos
con marxes de erro anormais.
DEFECTUOSO
Os de calidade non sabían por que seguía medrando a taxa,
pero querían rematar Little Wing a tempo,
e xa que moitos chips estaban ben,
pensamos que era un erro de produción e seguimos adiante.
Pero Swan cría que algún dos enxeñeiros manipulara a táboa
para que marcase os chips como defectuosos.
Sabes que enxeñeiro podía ser?
Hai moitos enxeñeiros. Quen sabe.
E de administración?
A xunta directiva ou así? Sábeno?
Ninguén sabía nada.
Langston dicía que non nos dabamos de conta
de que nos roubaban.
Os chips que eran defectuosos,
deixa que adiviñe, eran uns 650?
Creo que si.
Díxenlle a Swan que falase con Langston
porque daquela non sabía que estaba no allo.
Pero Swan tiña coidado. Investigou.
Dixo que traería uns amigos do exército para axudarlle.
Si, eran amigos nosos tamén.
Díxoche Swan o que descubriran?
Non.
Non volvín saber del. Desapareceu.
Non tal.
Asinou envíos aínda onte.
Está vivo?
Iso parece. Igual o teñen retido en algures
e queren botarlle a culpa de todo.
Si, Langston só quere protexerse el.
Cando Tony desapareceu, fun á súa oficina.
Díxome que como directora de operacións podía tapar
calquera cousa que Tony descubrise.
E fixeches un bo trato. Atopamos a bolsa cos cartos.
Obrigoume a collelos para que non parecese inocente.
Puideches negarte.
Langston é violento.
Foi 20 anos detective
e librou do cárcere a moita xente repulsiva
para telos a todos no peto.
Uns moteiros...
Matámolos en Boston.
- Un tirador profesional... - Cemiterio.
E moitos malnacidos que matarían alguén
por cartos.
En Atlantic City.
As cousas que me dixo que me faría a min,
a miña filla...
Non podo nin dicilo.
Por iso fuxín.
Despois de virdes preguntar,
igual Langston me vía coma un problema.
Non deixa cabos soltos.
A saber que lle fan.
Máis lle faremos a el.
- Podes marchar. - Grazas.
Marlo,
non o tomes a mal, pero busca un puto hotel.
Buscamos a alguén que roubou o camión cos SAM.
É complicado instalar os chips neles?
Tería que ensinarlle o enxeñeiro, pero despois
podería facelo el.
Estaría ben coñecer o enxeñeiro.
Xa o coñeceremos.
Hai que falar con Langston.
ENXEÑARÍA H-012
O comprador vai aterrar xa.
E non nos pagará a non ser que saiba como instalar os chips
e como usar as armas ben.
Non hai problema. Ensinareille todos os pasos.
E canto tempo tardarás?
Podo ensinarlle a instalación e activación axiña.
- Tranquilo. - Xa.
Ben, non o celebres aínda, Russ.
Marlo.
Onde estabas? Estaba preocupado.
Tiven que saír da cidade.
As que viñeron preguntar por Saropian
trouxeron uns amigos.
Ameazáronnos a min e a nena.
Que lles dixeches?
Mentiras.
Pero descubrirano nalgún momento,
e cando o fagan, teño medo de que veñan por nós.
Que che dixen cando te metín nisto?
Se facías o que dicía, terías cartos
e non vos pasaría nada a ti e a Janey.
Son un home de palabra. Estaredes seguras.
Onde estades?
Fóra da cidade.
Onde? Irei por vós.
Chamo desde unha tenda,
creo que me seguen. Entón... teño que seguir movéndome.
Si, está ben.
Onde nos vemos?
Agora vés polas casas?
Só cando vai pasar algo. Enganamos a Langston para acabar con el.
Ben. Acabemos co mamalón ese.
Teño outro traballo para ti.
Ela é Marlo,
traballa en New Age.
Ela e a filla son as seguintes na lista.
Marlo é o cebo.
Alguén ten que vixiar a nena.
Agora son coidador de nenos?
Langston traerá uns catro homes.
Un conductor, un gardacostas
e dous que leven o corpo de Marlo xa que o xefe non o fai.
Necesito os meus. Quedas ti.
Vin o que fixeches por Mikey
e sei que farás o mesmo por Jane.
Ben, pero non podemos quedar aquí.
Falei con Marsh e confesou que traballa con Langston.
Díxome que fixese o mesmo.
- E? - Díxenlle que fose á merda.
- Non podes quedar. - Mira,
coñezo a Marsh desde a academia.
Non creo que veña por min.
Pero vou á casa de meu curmán en Staten Island.
Por se acaso.
Levareina comigo.
Agradézocho.
Cando pelexemos, deixarei que golpees ti primeiro.
Non necesito vantaxes, meu. Creme.
Seguro que non.
Ei, miña nena, volverei axiña, todo vai ir ben,
prométocho, vale?
- Volvo axiña. - Si.
Pensas o mesmo ca min?
Si. Que imos usar a súa nai de cebo
e non podemos fallar.
Escóitasnos?
Alto e claro.
Ben. Deixa o altofalante e mete o teléfono no peto.
Estaremos escoitando.
Non sei se podo facelo.
Ti respira. Estamos contigo.
Vale.
Escoitarasme
e cando che diga que corras, corres. Entendido?
Entendido.
Cando marches, iremos e bloquearemos a saída.
O'Donnell e Dixon encerraranos.
E despois?
Matámolos.
Vén alguén.
Ben, tranquila.
Tes o cinto?
Adiante.
Amodo, non a asustes.
Todo vai ir ben. Vaiche gustar Staten Island.
Pararemos no Omina a comer un bocadillo de polo,
igual podemos ver unha peli de Adam Sandler.
Estarás con túa nai axiña.
Jane, vai para atrás e baixa a cabeza.
Queda aí!
Ei, localizáronnos!
Marsh ou Langston?
Nin o sei nin me importa! Disparan con armas automáticas!
Merda!
É Russo. Liscamos.
Espera, que pasa?
Con quen carallo fala?
Jane está ben?
Merda, é unha trampa. Collédea.
É Reacher, matádeo!
Veña!
É Neagley. Entra.
Rápido!
Que carallo foi iso?
Atoparon a Russo! Veña!
Que fas? Entra.
Ide por Jane. Eu non rematei aquí.
Quedo con Reacher.
Non. Teñen armas automáticas.
Russo está só, sen armas e cunha nena.
Tendes que ir.
Merda, abaixo!
Aí vai. Dálle!
- Pero Burns... - Despois! Quéroo a el!
Russo, onde estás?
Vou cara ao leste.
Vai cara a Queens! Imos para alí!
Axuda!
Onde cona estades? Non os despisto.
Localización?
Pasei a 104!
Estamos preto, vale? Mantén a distancia!
Apurade!
Fillo de...
Agárrate!
Acurrálaos!
Estás ben?
- Non te movas ata que volva. - Vale.
Só quedamos ti e eu, Langston!
Hai arame de espiños,
só hai unha saída, tes que pasar por diante miña.
Mataches os amigos equivocados.
Vamos!
Veña!
Baixa a cabeza!
Veña, detrás da roda. Vamos.
Cando che diga, corres todo o axiña que poidas.
- Vale? - Non podo.
Si que podes! Prometo que non deixarei que che pase nada.
Pero fai o que che digo.
Quero que corras cara a alí.
E pase o que pase, non mires cara a atrás!
- Vale? - Si.
Veña. Preparada?
Agora!
Veña!
A vida é inxusta.
Jane!
Miña nena.
Despexado!
Chama o 911!
Recibido.
Merda!
Aguanta, Russo.
Xa veñen axudarnos.
- A rapaza? - Que?
A rapaza.
Está ben, a salvo.
Xa vén a ambulancia.
Subtítulos: Paula Maneiro Torreira
Supervisora creativa Estefanía Prol Lusquiños